 Wuxuu ka soo bilaabay inuu ka cayaaro xaafadda u deganaa halkaasoo uu kusoo caan baxay iyadoo loo cayaari jiray tartanka xaafadaha ee magaalada Kismaayo oo aan kala dhicin ama kala yaraysan ragga u kala saftana xaafadaahaas ay ahaayeen cayaartooy firfircoon oo xariif ku ahaa kubbada RAABINA hibo u siiyay waa mid aan maanka la soo marsiin karin, Maxamed Muuse Xabaani wuxuu ahaa dhallintaa yar yar ee aadka u jeclaystay inuu ka dhex muuqdo cayaaraha kubbada cagta isagoo lahaa hibo gaar ah iyo u jajabnaa gaar ah oo ku muujinayay jacaylka uu u qabo hiwaayadiisa, waxaa u dheera xeel iyo xoog uu ku hanan karo isboortiga Qaab isboori joog iyo jamaal, wuxuu u saftay ardaydii dugsiyada magaalada halkaasoo loo qaatay da yarta mustaqbalka junior, wuxuu islamarkiiba ku biiray kooxdii Warshadda Hilibka oo markaa noqotay koox runtii u badan arday waxayna ahaayeen kooxda keliya oo si gaar ah u qaadata ardayda si ay ugu dhiiri geliyaan tacliinta iyo cayaaraha inay isku wadaan oo ay ka saaqidin waxbarshada inkastoo kooxaha kaleba ay lahaayeen ayday waxbarata haddana warshadda hilibka waxay u hayd astaan gaar ah uruurinta ardayda inkastoo ay jireen kuwo aan iskuul dhigan. 